**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 14. (четрнаестој) седници, одржаној дана 23. новембра 2016. године, **УТВРЂУЈЕ**

**П Р Е Д Л О Г**

**ОДЛУКЕ О ВИСИНИ СТОПЕ АМОРТИЗАЦИЈЕ**

**УТВРЂУЈЕ СЕ** предлог Одлуке о висини стопе амортизације за утврђивање пореза на имовину, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-523/16-III-3

У Гаџином Хану, 23. новембраа 2016. године ПРЕДСЕДНИК

Саша Ђорђевић

На основу члана 5. Закона о порезима на имовину („Службени гласник РС“, бр.26/2011,45/2002, 80/2002, 80/2002 - др.закон, 135/2004, 61/2007, 5/2009, 101/2010, 24/2011, 78/2011, 57/2012-уС,47/2013 и 68/2014- др. закон) и члана 39.став.1 тачка 3.Статута општине Гаџин Хан („Службени лист града Ниша“, бр. 63/2008,31/2011,46/2012 и 36/2013),

Скупштина општине Гаџин Хан , на седници одржаној дана 30. новембра 2016. године , донела је

**ОДЛУКУ**

**О ВИСИНИ СТОПЕ АМОРТИЗАЦИЈЕ**

**ЗА УТВРЂИВАЊЕ ПОРЕЗА НА ИМОВИНУ**

Члан 1.

Овом одлуком утврђује се висина стопе амортизације за коју се умањује вредност непокретности , осим земљишта, која чини основицу за утврђивање пореза на имовину обвезника који не води пословне књиге , на непокретностима, осим земљишта, које се налазе на територији општине Гаџин Хан.

Члан 2.

Стопа амортизације из члана 1. ове одлуке износи 0,5% годишње, применом пропорционалне методе , а највише до 40% укупно.

Члан 3.

Ова Одлука ће се објавити у „Службеном листу општине Гаџин Хан“, а после ступања на снагу, објавиће се и на интернет страни општине Гаџин Хан – www.gadzinhan.rs.

Члан 4.

Ова Одлука ступа на снагу осмог дана од дана објављивања у „Службеном листу града Ниша”, а примењује се од 1. јануара 2016. године.

Број:06-227/2016 - II

У Гаџином Хану , дана 30. новембра 2016. године

СКУПШТИНА ОПШТИНЕ ГАЏИН ХАН

ПРЕДСЕДНИК,

Драгослав Ранчић

**Образложење**

Чланом 38б. став1. Закона о порезима на имовину (у даљем тексту: Закон) прописано је да се порез на имовину утврђује за календарску годину применом одредаба закона , као и одлуке скупштине општине на чијој територији се имовина налази о стопама пореза на имовину , одлуке којом су одређене зоне и уккључујући и најопремљенију зону и акте о коефицијентима за непокретности у зонама, које важе на дан 15.децембар текуће године.

Чланом 5.став 3. истог закона прописано је да се вредност непокретности из члана 5. став 1. овог закона , осим земљишта, може умањити за амортизацију по стопи до 1% годишње применом пропорционалне методе , а највише 40% , почев од истека сваке календарске године у односу на годину у којој је извршена изградња, односно последња конструкције објекта, а на осонову одлуке јединице локалне самоуправе о висини стопе амортизације. Чланом 5. став 4. прописано је и то да „ако скупштина јединице локалне самоуправе не утврди висину стопе амортизације или је не утврди у складу са овим законом , или је утврди а не објави у складу са ставом 3. овог члана , код утврђивања пореза на имовину вредност непокретности из става 1. овог члана не умањује се за амортизацију“.

Обзиром да је пореска основица одговарајуће врсте непокретности резултат производа корисне површине непокретности и просечне цене квадратног метра у зони у којој се непокретност налази и умањења тако добијене врености за износ амортизације применом стопе амортизације , и чињенице да је у текућој 2016. години утврђена просечна цена кућа за становање по зонама у текућој години значајно мања у односу на до сада коришћену цену (11.112,47 динара према 27.904,91 динар) пореска основица биће значајно мања у односу на текућу 2016. годину и претходне године , а самим тим и пореско задужење за куће за становање и то и у првој и у другој зони. Такође, пореска основица ће код многих објеката (кућа за становање), у 2017. години у односу на текућу 2016. и претходне године, бити на нивоу испод лимита од 400.000 динара , прописан чланом 12. став 2. Закона, када је објекат неопорезив. Број неопорезивих објеката, који имају пореско ослобођење из члана 12. став 2. (вредност испод 400.000 динара ) ће значајно порасти и неће бити опорезовани порезом на имовину. Из овог разлога је смањена стопа амортизације на 0,5% у односу на максималних 1% годишње како би донкле ублажила пад пореске основице, односно делимично компензовала велики пад пореских основица код кућа за становање. Наравно,имамо у виду да смањење амортизационе стопе за објекте за становање неможе значајно да умањи велики пад пореске основице узрокованом значајно нижом утврђеном просечном ценом по квадратном метру.

Координатор одсека,

Дејан Гроздановић